CELEX: 
Language: ro
Date: 2020-10-08 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2019/516 al Parlamentului European și al Consiliului prin definirea listei de aspecte care trebuie abordate în cadrul fiecărui ciclu de verificare

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Articolul 5 alineatul (2) din Regulamentul (UE) 2019/516 al Parlamentului European și al Consiliului din 19 martie 2019 privind armonizarea venitului național brut la prețurile pieței și de abrogare a Directivei 89/130/CEE, Euratom a Consiliului și a Regulamentului (CE, Euratom) nr. 1287/2003 al Consiliului (Regulamentul VNB)
                  1
                împuternicește Comisia să adopte acte delegate care să definească lista aspectelor care trebuie abordate în cadrul fiecărui ciclu de verificare pentru a asigura fiabilitatea, exhaustivitatea și cel mai înalt grad posibil de comparabilitate a datelor referitoare la VNB, în conformitate cu SEC 2010.
            
            
               Pe baza listei de aspecte, Comisia va stabili ulterior, prin intermediul unor acte de punere în aplicare, măsurile specifice destinate îmbunătățirii comparabilității, fiabilității și exhaustivității datelor referitoare la VNB ale statelor membre, în conformitate cu articolul 5 alineatul (3) din Regulamentul VNB.
            
            
               2.CONSULTĂRI PREALABILE ADOPTĂRII ACTULUI
            
            
               În cursul pregătirii prezentului act delegat, Comisia a desfășurat consultări adecvate. Grupul de experți al Comisiei privind venitul național brut (GNIG) a fost consultat în conformitate cu articolul 2 litera (e) din Decizia C/2019/3651 a Comisiei
                  2
               . Comisia s-a consultat, de asemenea, cu directorii responsabili de statistici macroeconomice (DMES) și cu grupul de experți al institutelor naționale de statistică din cadrul Sistemului Statistic European. 
            
            
               În final, Comisia a informat Parlamentul European și Consiliul cu privire la consultări.
            
            
               3.ELEMENTELE JURIDICE ALE ACTULUI DELEGAT
            
            
               Scopul prezentului act delegat este definirea listei aspectelor care trebuie abordate în cadrul fiecărui ciclu de verificare. 
            
            
               Actul delegat se referă la o chestiune care privește Spațiul Economic European (SEE), iar aplicarea acestuia acoperă, prin urmare, SEE.
            
            
               Actul delegat nu are niciun fel de implicații pentru bugetul UE.
            
            
               REGULAMENTUL DELEGAT (UE) …/… AL COMISIEI
            
            
               din 8.10.2020
            
            
               de completare a Regulamentului (UE) 2019/516 al Parlamentului European și al Consiliului prin definirea listei de aspecte care trebuie abordate în cadrul fiecărui ciclu de verificare
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2019/516 al Parlamentului European și al Consiliului din 19 martie 2019 privind armonizarea venitului național brut la prețurile pieței și de abrogare a Directivei 89/130/CEE, Euratom a Consiliului și a Regulamentului (CE, Euratom) nr. 1287/2003 al Consiliului (Regulamentul VNB)
                  3
               , în special articolul 5 alineatul (2).
            
            
               întrucât:
            
         
         
            
               (1)Datele referitoare la venitul național brut la prețurile pieței (VNB) trebuie să fie fiabile, exhaustive și comparabile și trebuie instituite măsuri adecvate în acest scop.
            
            
               (2)În conformitate cu articolul 5 alineatul (1) din Regulamentul VNB și pentru a verifica sursele, utilizările acestora și metodele folosite pentru a produce agregatele VNB și componentele acestora, Comisia elaborează un model de verificare în strânsă cooperare cu Grupul de experți privind VNB. Acest model trebuie să țină seama de lista de aspecte stabilite în prezentul regulament delegat.
            
            
               (3)Pe baza procesului de verificare a datelor referitoare la VNB, a lecțiilor învățate din ciclurile de verificare anterioare și a reacțiilor primite din partea experților în conturi naționale din statele membre, Comisia a identificat aspectele care trebuie abordate pentru a asigura fiabilitatea, exhaustivitatea și comparabilitatea datelor referitoare la VNB,
            
            
               ADOPTĂ PREZENTUL REGULAMENT:
            
            
               Articolul 1
            
            
               Lista aspectelor care trebuie abordate în fiecare ciclu de verificare pentru a asigura fiabilitatea, exhaustivitatea și comparabilitatea datelor referitoare la VNB include următoarele subiecte:
            
            
               –definirea teritoriului geografic,
            
            
               –principiile de estimare a serviciilor locative,
            
            
               –tratamentul rambursărilor de TVA,
            
            
               –măsuri privind exhaustivitatea;
            
            
               –tratarea TVA-ului necolectat.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 8.10.2020
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 91, 29.3.2019, p. 19.
               
               
                  
                     (2)
                  
                        JO C 174, 21.5.2019, p. 5.
               
               
                  
                     (3)
                  
                        JO L 91, 29.3.2019, p. 19–24.